钦定古今图书集成/明伦汇编/人事典/第040卷 > 《礼记》 > 《王制》
## 钦定古今图书集成/明伦汇编/人事典/第040卷 > 《礼记》 > 《王制》

凡养老，七十养于学。

〈注〉“学”，大学也。〈正义〉“七十养于学”者，七十大衰，养礼转重，故养于大学。

又

七十、《贰膳》

〈注〉膳食之善者，每有副贰，不使阙乏也。

又

《七十、时》制。

〈注〉此言老则渐近死期，当豫为送终之备。衣物之

难得者，须三月可办，故云“时制。”〈正义。〉“年转老”，所须办转切也。

又

《七十》《非帛不暖》

又

《七十、杖》于国。

又

《七十不俟朝》。

〈注〉“不俟朝”者，谓朝君之时，入至朝位，君出揖即退，不待朝事毕也。此谓当致仕之年而不得谢者。

又

《七十》、“不与宾客之事。”

又

七十致政，唯衰麻为丧。

〈注〉“致政事”，以其不能胜职任之劳也。或有死丧之事，唯备衰麻之服而已，其他礼节，皆在所不责也。〈大全〉方氏曰：“齐丧之事犹及，所以异于八十者欤。”